
Projekteerimistingimuste määramine
( Malmi 12 korterelamu fassaadide ja katusekatte rekonstrueerimine ning maa-ala heakorrastamine )

Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Malmi 12 korterelamu fassaadide ja katusekatte rekonstrueerimise ning maa-ala heakorrastamise ehitusprojekti koostamiseks.                     
	1. ÜLDANDMED



	1.1  Tellija                                           
	KÜ MALMI 12,  reg.kood  80350389
Puškini 13-28,  20309  Narva  

	1.2  Asukoht, algandmed                                         
	Narva linn,  Malmi 12
Ehitisalune pindala  544 m2
Korruste arv  5
Maakasutuse sihtotstarve: korruselamumaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  09.07.08.a avaldus nr.1257/1-12, 

         Natalia Vaskova- juhatuse liige.
1.4.2 Ehitusseadus

1.4.3 Eestis kehtivad normatiivid, EPN.

	2. PROJEKTEERIMISE EESMÄRK




2.1 Projekti koostamise eesmärgiks on korterelamu fassaadide ja katusekatte rekonstrueerimine ning maa-ala heakorrastamine.
	3. ÜLDNÕUDED




3.1
Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

         - EVS 812-7:2008 Ehitiste tuleohutus. Osa 7:hitistele esitatava põhinõude, 

           tuleohutusnõude tagamine projekteerimise ja ehitamise käigus;
· Narva Linnavolikogu kinnitatud 30.11.2006.a. määrus nr.48 „Narva linna ehitusmäärus";
· Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri";

· Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus";

· Eesti Standard EVS 811: 2006 „Hoone ehitusprojekt";
· Majandus-ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile";

· Majandus-ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu".

3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).
3.4 Projekt peab olema heaks kiidetud kõigil seadusega ettenähtud juhtudel.
3.5 Väljastatud projekteerimistingimused lisada projekti kausta.
3.6 Esitada projekti nimetus vastavalt projekteerimistingimustele.
3.7 Enne ehitusprojekti koostamist esitada Arhitektuuri-ja planeerimise osakonnale hoone välisviimistluse ja värvilahenduse eskiis (vähemalt 2 värvilahenduse varianti) heakskiidu saamiseks. Eskiisprojekt koostada kooskõlas eesti Standardiga EVS 811:2006 „Hoone ehitusprojekt”. Eskiisi värvivaated esitada mõõtkavas 1:250.
3.8 Projekti koosseisus esitada originaalkooskõlastused.
3.9 Tagada jooniste selgus ja hea loetavus. Ehitusprojekti värvivaated esitada mõõtkavas 1:100.
3.10 Esitada asbesti sisaldavate konstruktsioonide lammutamise kohta koostatud tööplaan vastavalt kinnitatud Vabariigi Valitsuse 02.02.2000.a määrusele nr.32 ja EV Tööinspektsiooni 03.12.1992.a käskkirjale nr.38.
3.11  Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.

3.12 Esitada töödekorraldamise projekt (Narva linna ehitusmäärus § 23 ).
	4. ARHITEKTUURSED JA LINNAEHITUSLIKUD TINGIMUSED


4.1 Katuse kuju ja kõrgus: olemasolev. 

4.2 Katusekatte materjalid: tuldtõkestav, vastavalt ehitusmaterjalide ja-toodete terviseohutuse nõuetele. Katusekatte värvitoon: hall.
4.3 Vihmaveesüsteemi rekonstrueerimine.
4.4 Vajadusel maja fassaadide soojustamine: vastavalt soojustehnilistele arvutustele.
4.5 Välisviimistlus: krohvitud pind. Kasutada ajas kestvaid, keskkonda sobivaid kvaliteetmaterjale. Kasutada kombineeritud keskkonda sobivaid värvilahendusi. Välisviimistluse ja värvilahenduse pass esitada projekti koosseisus.
4.6 Trepikodade, keldrite ja korterite klaasimine: valged aknaraamid, vahetamine olemasolevates mõõtmetes. Esitada projektis fassaadide klaasistamispass. 
4.7 Vaadetel esitada korterite, trepikodade, keldriruumide ja olemasolevate mitteeluruumide akende ja uste värvitoonid. 
4.8 Keldrikorruse aknaavade, keldrite väljapääsude  kinnimüürimine on lubatud vaid Ida-Eesti Päästekeskuse Narva Keskkomando loa alusel.

4.9 Peasissepääsu uste vahetamine: olemasolevates mõõtmetes, tuldtõkestavad.
4.10 Peasissepääsu välistrepi rekonstrueerimine: kasutada sihtotstarbele vastavalt kvaliteetmaterjali.
4.11 Varikatuste rekonstrueerimine: lubatud on kaasaegsed lahendused, ühtlustades fassaadidega.
4.12 Sokli ja sillutisriba rekonstrueerimine.

4.13 Lõõrid ja korstnad: rekonstrueerida.

4.14 Muud nõuded: vastavalt ekspertiisiotsusele.
4.15 Jäätmekäitlus: lahendada projekti mahus, näidates asendiplaanil. Prügikonteiner soovitavalt piirata dekoratiivsete elementiga (näiteks prügimajad, jäätmeaedik).

4.16 Asendiplaan: näidata tehnovõrgud, sisse- ja väljasõit krundilt, likvideeritavad puud, väikevormid, parkimiskohtade paiknemine, prügikonteineri asukoht, jalgtee, määratleda pinnakatted. 
4.17 Projekti koosseisus esitada lisaks: 
         - tüüpiliste korruse inventeerimise plaanid,     

- värvivaated koos värvikoodidega,

- avade täitmise plaan,

- akende ja uste eksplikatsioon,

- katuse plaan.

	5. ERITINGIMUSED




5.1 Enne projekteerimise algust tuleb läbi viia hoone seisundi tehniline ekspertiis. Soovitused ja järeldused võtta arvesse projekteerimisel.
	6. KOOSKÕLASTUSED




6.1     Ida-Eesti Päästekeskuse Narva Keskkomando.

6.2     Linnavara- ja Majandusameti kommunaalmajanduse osakond (jäätmekäitlus).
6.3     Narva Linnavalitsuse Arhitektuuri- ja Linnaplaneerimise Amet.
	7. RAKENDUSSÄTTED




7.1    Korraldus jõustub teatavaks tegemisest.
7.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.
	
Aleksander Ljudvig

Endla Müür

Abilinnapea
Linnapea ülesannetes

Asjaajamisteenistuse juhataja

Linnasekretäri ülesannetes


